CELEX: 62015TN0351
Language: hr
Date: 2015-06-30 00:00:00
Title: Predmet T-351/15: Tužba podnesena 30. lipnja 2015. – Papapanagiotou protiv Parlamenta

21.9.2015   
            
            
               HR
            
            
               Službeni list Europske unije
            
            
               C 311/49
            
         Tužba podnesena 30. lipnja 2015. – Papapanagiotou protiv Parlamenta
   (Predmet T-351/15)
   (2015/C 311/54)
   Jezik postupka: engleski
   
      Stranke
   
   
      Tužitelj: Papapanagiotou AVEEA (Serres, Grčka) (zastupnici: S. Pappas i I. Ioannidis, odvjetnici)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku D(2015)12887 od 27. travnja 2015. glavnog direktora Glavne uprave za infrastrukturu i logistiku jer je tužiteljeva ponuda za grupe 1., 2. i 4. u postupku javne nabave „Uredski namještaj” br. INLO.AO-2012-017-LUX-UAGBI-02 „za nabavku standardnog, direktorskog i vrhunskog uredskog namještaja i opreme” odbijena i kojom je glavni direktor obavijestio tužitelja da nije uzeo u obzir jedan od kriterija dodjele, koji je naveden u dokumentaciji za nadmetanje, za ocjenu svih ponuda u gore navedenom postupku javne nabave;
            
         
               —
            
            
               naloži tuženiku snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvim tužbenim razlogom navodi se da je pobijana odluka nezakonita jer je u postupku javne nabave isključen potkriterij dodjele „izrada (otpornost na lom, abraziju, ogrebotine i gubitak boje)” u suprotnosti s uvjetima navedenim u dokumentaciji za nadmetanje, članak 110. stavak 1. i članak 113. stavak 1. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije (Financijska uredba) i opća načela jednakog postupanja i transparentnosti.
            
         
               2.
            
            
               Drugim tužbenim razlogom navodi se da je javni naručitelj osobito propustio obrazložiti obilježja i relativne prednosti uspješnih ponuditelja, čime je povrijeđen članak 113. stavak 2. Financijske uredbe, članak 161. stavak 3. Delegirane uredbe Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (Pravila primjene Financijske uredbe), članak 41. Povelje Europske unije o temeljnim pravima i članak 296. UFEU-a.
            
         
               3.
            
            
               Trećim tužbenim razlogom navodi se povreda načela transparentnosti prema članku 102. Financijske uredbe i članku 15. stavku 3. UFEU-a, s obzirom na to da javni naručitelj nije dao podatke i dokaze o tome jesu li uzorci koje su ponuditelji dali radi nove evaluacije ponuda bili isti kao i uzorci koji su početno evaluirani u prvom postupku evaluacije koji je naknadno poništen.